પ્રાપ્ત માહિતી અનુસાર કામરેજ તાલુકાના ધોરણ પારડી ગામની સીમમાં આવેલ રીવર-વ્યુ ફાર્મ હાઉસમાં જુગાર રમાતો હોવાની પુર્વ બાતમીના આધારે કામરેજ પી.એસ.આઇ. કામળીયા પોતાના સ્ટાફ સાથે મોડી સાંજે બનાવના સ્થળે છાપો માર્યો હતો. કમલેશભાઇની માલીકીના રીવર-વ્યુ ફાર્મ હાઉસના મકાન નં.૦૮ માં પોલીસે ફીલ્મી સ્ટાઇલે પહોંચી ગઇ હતી. મોડી સાંજે પહોંચેલી પોલીસે ઘટના સ્થળેથી જુગાર પેટેના રોકડા ૪૦ હજાર સાથે સુરતથી ખાસ કરીને જુગાર રમવા આવેલા નવ જુગારીઓને આજે આબાદ ઝડપી લીધા હતા. પોલીસે તપાસ દરમ્યાન સંજય ભાનુ રાણપણીયા મકાન ભાડે રાખી સુરતથી જુગારીઓને રમવા માટે બોલાવતો હતો. તેમજ સમગ્ર વહીવટ કીમ ખાતે આવેલ નિલમ પાર્ક સોસાયટીમાં રહેતા દીનેશ અશોક તન્ના ટોકન આપી જુગાર રમતા લોકો માટે વોચ રાખતો હતો. પોલીસે આજે બનાવના સ્થળેથી (૧) કલ્પેશ જીણા સુતરીયા રહે.મોટા વરાછા સુરત (૨)ઇકબાલ કાળુ શમા રહે.આંબોલી કામરેજ (૩) સુરેશ લાભુ દીયોદરા રહે.મોટા વરાછા સુરત (૪) ભરત ધીરુ સાવલીયા રહે.સરથાણા સુરત (૫)વિજય ભગુ ગજેરા રહે.રાજહંસ સરથાણા સુરત (૬)મિતુલ દેવજી વઘાસીયા રહે.જકાતનાકા સુરત (૭)ભાવિન કરમશિં પાસોદરીયા રહે.કાપોદરા સુરત (૮)સંજય ભાનુ રણપણીયા રહે.વરાછા રોડ સુરત પોલીસે ઉપરોક્ત તમામ લોકો સામે જુગારધારાની કલમ હેઠળ ગુનો નોંધી કુલ ૨ લાખ ૬૦ હજારનો મુદ્દામાલ ઝપ્ત કર્યો હતો. ઉપરોક્ત ઘટનાનો મુખ્ય સુત્રધાર સંજય રાણપણીયા પોલીસના છાપાની ગંધ આવતા ફરાર થઇ જતા પોલીસે જેને વોંટેડ જાહેર કર્યો હતો.